open-index/open-wikipedia-markdown huggingface dataset:
Willen Dick

**Willen Dick** (født 10. september 1897 i Weipert i Bøhmen i Østerrike-Ungarn) var en sudettysk tsjekkoslovakisk skihopper som konkurrerte på 1920-tallet. 

## Meritter
* Ski-VM 1925 &ndash; Gull i normalbakke
* Ski-VM 1927 &ndash; Sølv i normalbakke

Under Ski-VM 1926 konkurrerte han for Tyskland under navnet Wilhelm Dick, både i skihopping og kombinert. 
Han satt i engelsk fangenskap under krigen, måtte flytte til Vest-Tyskland da krigen var slutt og var bl.a. trener for de tyske hopperne.

## Referanser


## Eksterne lenker
*
Unrest

***Unrest*** er debutalbumet til Erlend Øye som soloartist. Albumet ble spilt inn i ti ulike byer med ti ulike elektronikaprodusenter og ble gitt ut i 2003.

## Sporliste
# «Ghost Trains» (Produsert av Morgan Geist)
# «Sheltered Life» (Produsert av Soviet)
# «Sudden Rush» (Produsert av Kompis)
# «Prego Amore» (Produsert av Jollymusic)
# «Every Party Has a Winner and a Loser» (Produsert av Prefuse 73)
# «The Athlete» (Produsert av Minizza)
# «Symptom of Disease» (Produsert av Mr. Velcro Fastener)
# «The Talk» (Produsert av Bjørn Torske)
# «A While Ago and Recently» (Produsert av Kilogram)
# «Like Gold» (Produsert av Schneider TM)
Erlend Øye

**Erlend Øye** (født 21. november 1975) er en norsk musiker fra Bergen, mest kjent som den ene halvdelen av popduoen Kings of Convenience. Han har gitt ut flere singler, samt soloalbumene *[[Unrest]]* i 2003 og *Legao* i 2014.

Øye har tidligere spilt med bandet Skog og Peachfuzz før han dannet Kings of Convenience med Eirik Glambek Bøe i 1998. Deres debutalbum *Quiet is the New Loud* kom ut i 2001. Han samarbeidet også med Röyksopp på deres 2001 studioalbum Melody A.M. på på to sanger, nemlig Poor Leno (som han skrev sammen) og Remind Me, og ga vokal på dem begge. Øye gav senere ut sitt debutalbum *[[Unrest]]* som ble innspilt i ti ulike byer med ti ulike elektronikaprodusenter, som Bjørn Torske, Prefuse 73 og Schneider TM. For albumet ble han nominert til Alarmprisen 2004 i klassen årets electronicaalbum.

Erlend Øyes nyeste prosjekt er bandet The Whitest Boy Alive. Deres debutalbum ble utgitt på Smalltown Supersound i 2006.

## Diskografi
**Album**
* *[[Unrest]]* (2003)
**Legao* (2014)

**DJ-mixer**
* *[[DJ-Kicks: Erlend Øye]]* (2004)

**Singler**
* *[[Sudden Rush (single)|Sudden Rush]]* (2003)
* *[[Sheltered Life (single)|Sheltered Life]]* (2003)
* *[[The Black Keys Work(single)|The Black Keys Work]]* (2004)

## Referanser


## Eksterne lenker
*
Tore Edman

**Tore Edman** (født 25. juli 1904 i Arvika, død 16. juni 1995) var en svensk skiløper som representerte Arvika IS. Han ble verdensmester i skihopping i Cortina d'Ampezzo i 1927. I det samme mesterskapet ble han også nummer 13 i kombinert og nummer 23 på 18 kilometer langrenn. Samme år ble han også svensk mester i skihopping.

Edman var svensk landslagstrener fra 1945 til 1950. Han var minkfarmer av yrke. Han ble tildelt Nya Wermlands-Tidningens gullmerke i 1932.

## Referanser


## Kilder
* Svenska Skidförbundet: Nordiska grenar (svenske plasseringer i OL og VM, besøkt 13. november 2011)
* Svenska Skidförbundet: Backe/nordisk kombination (svenske mestere i skihopping og kombinert, besøkt 13. november 2011)
* Swedish Veteran Jumping Team: Kända Svenskar genom tiderna! (besøkt 13. november 2011)
* Nya Wermlands-Tidningen: Här är alla guldmärkesvinnarna (24. desember 2007, oppdatert 29. august 2008, besøkt 4. november 2018)

## Eksterne lenker
*
Give Ireland Back To The Irish

**«Give Ireland Back To The Irish»** er en sang av Paul McCartney og hans band Wings. Sangen ble utgitt for første gang som en enkeltstående singel i 1972.

Denne sangen var McCartneys svar på den blodige dagen i Nord-Irland, kjent som Bloody Sunday, hvor flere mennesker ble drept av britiske soldater.

Sangen ble skrevet på under ett døgn, og ble raskt innspilt og utgitt. Sangen ble ikke uventet boikottet av BBC på grunn av dens politiske budskap. 

«Give Ireland Back To The Irish» ble en moderat hit i England, hvor den solgte til en 16.-plass på singellistene. Men i Irland og Spania ble den større, og klatret helt til topps på hitlistene i de to landene.
Skisse

En **skisse** betyr vanligvis en kort plan, et utkast eller et foreløpig forslag. I billedkunsten er en skisse en enkel og raskt utført tegning som kan være en kladd eller et forlag til et mer forseggjort bilde. I arkitekturen kan ordet også brukes om den ferdige arkitekttegningen. I musikk er en skisse et forslag til en komposisjon, og i litteraturen en kortfattet skriftlig framstilling eller rask disposisjon. 

Å skissere noe kan bety å antyde hovedlinjene i en plan eller idé i korte trekk. Det kan også bety å risse opp linjer som grunnlag for en tegning, oftest med blyant eller penn.

## Skisser i billedkunst
En mer inngående fortegning eller øvelse til et større arbeid eller til en detalj i et annet verk kalles i billedkunsten ofte en *studie*. Slike forberedende skisser og studier til kjente avdøde kunstnere har i ettertid ofte blitt vurdert som selvstendige kunstverker.

Fra og med renessansen deles tegnehåndverket og tegningen inn etter ferdighetsgraden: 
#*Pensiero* – et løst idéutkast. 
#*Schizzo* (skisse) – en mer utarbeidet figuruttegning. 
# *Studie* (studie) – er detaljene angitt nærmere. 
# *Disegno* (tegning) sammenfatter alle de tre forutgående gradene. 

En rask, skissepreget tegning kan  antyde en stemning eller situasjon og passer godt til illustrasjoner som vignetter i bøker og vitsetegninger.

## Se også
* Tegnekunst

## Eksterne lenker
* 
* Nasjonalmuseets samling av skissebøker
Say Say Say

**«Say Say Say»** er en sang av Paul McCartney og Michael Jackson. Sangen var hovedsingelen fra Pauls plate *[[Pipes of Peace (album)|Pipes of Peace]]*, og ble en enorm internasjonal hit.

Med topplasseringer i både USA og England, samt mange andre land, inkludert Norge, var nok en singelsuksess fra duoen et faktum. De hadde tidligere samarbeidet på sangen «The Girl Is Mine».

Sangen er, som plata, produsert av den tidligere Beatles-produsenten George Martin.
Petra Kelly

**Petra Karin Kelly** (født 29. november 1947 i Günzburg som *Petra Karin Lehmann*, død 1. oktober 1992 i Bonn) var en tysk politiker, fredsaktivist og en av grunnleggerne av partiet Bündnis 90/Die Grünen.

## Livsløp
Petra Kelly ble født i Günzburg av tyske foreldre, men hennes far forlot hjemmet da hun var sju år. Petras mor måtte arbeide, slik at datteren vokste opp hos sin bestemor. Etter morens giftermål med en amerikansk offiser, tok Petra etternavnet Kelly og i 1960 flyttet familien til USA. Fra 1966 til 1970 studerte Petra Kelly statsvitenskap og politikk i Washington, D.C. og var der også aktiv i skolepolitikken.

I 1968 engasjerte Kelly seg i valgkampen for senatorene Robert F. Kennedy og Hubert H. Humphrey. Fra 1972 til 1982 arbeidet hun for Det europeiske økonomiske og sosiale utvalg og behandlet der saker for Europakommisjonen og Den europeiske unions råd. Kelly var opprinnelig medlem av SPD, men gikk ut av partiet i 1979. 

I 1979 var hun blant grunnleggerne av partiet De Grønne, og ifølge Joschka Fischer den viktigste av dem. Hun var partiets leder fra 1980 til 1982. I perioden fra 1983 til 1990 var hun medlem av Forbundsdagen.

Kelly var leder av Jeunes Européens fédéralistes (JEF) og hennes hovedarbeidsområder der var fredspolitikk, menneskerettigheter og minoriteter. Fra 1985 engasjerte Petra Kelly seg for Tibet. Sammen med sin samboer, politiske venn og partikollega, den tidligere brigadegeneralen Gert Bastian, holdt hun kontakt med internasjonale freds- og frigjøringsbevegelser. Ved valget til Forbundsdagen i 1990 klarte hun ikke å holde på sin plass der.

Kellys stjerne i partiet hadde begynt å synke fra 1984, men hun dannet sammen med Bastian en politisk duo. Det antas at Bastian skjøt henne natten til 1. oktober 1992, mens hun sov. Deretter skjøt Bastian seg selv. Likene ble ikke funnet før nærmere tre uker senere, den 19. oktober. Kelly er gravlagt på Würzburg Waldfriedhof (skogskirkegård).

## Heder
I april 2006 ble en del av Franz-Josef-Strauß-Allee i det tidligere regjeringskvartalet i Bonn omdøpt til Petra-Kelly-Allee. Petra-Kelly-prisen ble opprettet til minne om henne av Heinrich Böll-stiftelsen.

I parken «Viver dels Tres Pins» på Montjuic i Barcelona ble i 1993 en hage tilegnet Petra Kelly, blant annet med en skulptur av kunstneren Olga Ricart. Skulpturen bærer innskriften på katalansk: 

::*No hi ha un cami vers la pau / la pau es l’unic camí / Petra Kelly / Dia de la terra 1993" 

::("Det finnes ingen vei til freden / Freden er den eneste veien / Petra Kelly / Verdens dag 1993").
[[Stiftung Orte der deutschen Demokratiegeschichte]] regner henne med blant de viktigste personer som i løpet av de siste 200 år, har bidratt til dannelsen av demokratiet i Tyskland.

== Se også ==

* [[Det tyske demokratiets pionerer]]

== Referanser ==
<references />

== Litteratur ==
* Saskia Richter: *Die Aktivistin. Das Leben der Petra Kelly'' Deutsche Verlags-Anstalt, 2010, ISBN 978-3-421-04467-9.

## Eksterne lenker
* 
* 
* 
* 
* Heinrich-Böll-stiftelse: Petra-Kelly-arkiv
* Biografi og litteratur
* Petra-Kelly-stiftelsen
* Tysk historisk museum: biografi
Bjørn Torske

**Bjørn Torske** (født 4. januar 1971 i Trondheim) er en norsk produsent av elektronisk musikk.

Torske har gitt ut fem album, *Nedi Myra* (1998), *Trøbbel* (2001), *Feil Knapp* (2007), *Kokning* (2010) og *Byen* (2018). Han er blitt nominert til Spellemannprisen 2001 og Alarmprisen 2002 for *Trøbbel*, til Alarmprisen 2007 for *Feil Knapp*, til Spellemannprisen 2010 for *Kokning* og til Spellemannprisen 2018 for *Byen*, alle i klassen elektronika. Torskes musikk kan klassifiseres i flere sjangre, primært house, techno, disco, ambient og downtempo. Han har også gitt ut musikk under navnene Krisp og Alegria.

I 2015 ble Bjørn Torskes to første album gitt ut på ny av Smalltown Supersound.

## Diskografi
### Album
* *Nedi Myra* (1998), Ferox Records
* *Trøbbel* (2001), Tellé Records
* *Feil Knapp* (2007), Smalltown Supersound
* *Kokning* (2010), Smalltown Supersound
* *Byen* (2018), Smalltown Supersound

### Singler
* *Expresso* (1998), Ferox Records  
* *Battlestar XB-7 / Jeg Vil Være Søppelmann* (1999), Svek
* *Sexy Disco* (1999), Svek
* *Aerosoles* (2000), Svek
* *Disco Members* (2000), Tellé Records
* *Hard Trafikk* (2001), Tellé Records
* *As'besto* (2006), Sex Tags Mania
* *Ny Lugg (Kort Bak / Lang På Siden)* (2006), Smalltown Supersound
* *Kokt Kveite* (2007), Smalltown Supersound
* *Kan Jeg Slippe?* (2008), Sex Tags Mania
* *Percussion Mix* (2011), Sex Tags Mania
* *Oppkok* (2012), Smalltown Supersound

## Grupper Torske er / har vært medlem av
* 
* 
* 
* 
* 
* 
* 
* 
* 
* 

## Referanser


## Eksterne lenker
* Discogs
* Myspace
Manhattan (film)

***Manhattan*** er en amerikansk romantisk komedie fra 1979. Filmen er regissert av Woody Allen, som også har hovedrollen i filmen. Allen spiller en 42 år gammel manusforfatter som er sammen med en 17 år gammel jente (Mariel Hemingway), men som forelsker seg i bestevennens (Michael Murphy) elskerinne (Diane Keaton). Meryl Streep og Anne Byrne spiller biroller. Allen skrev manuset til filmen med Marshall Brickman.

Filmen ble spilt inn i svart-hvitt med sideforholdet 2,35:1. Den inneholder musikk av George Gershwin, blant annet fra musikkstykket *[[Rhapsody in Blue]]*, som også inspirerte handlingen. Allen har beskrevet filmen som en kombinasjon av regissørens forrige filmer, *[[Annie og jeg]]* og *[[Når demninger brister]]*.

Filmen fikk god kritikk og ble nominert til to Oscar-priser for beste kvinnelige birolle (Hemingway) og beste originalmanus (Allen og Brickman).

Det amerikanske filminstituttet (AFI) har kåret *Manhattan* til tidenes 66. beste kjærlighetsfilm fra USA og tidenes 46. beste komediefilm fra USA. Filmen ble innlemmet i National Film Registry i 2001, et utvalg av filmer til bevaring i det amerikanske nasjonalbiblioteket Library of Congress.

## Handling
Isaac Davis (Woody Allen) har nettopp blitt forlatt av kona Jill (Meryl Streep) for en annen kvinne. Han begynner deretter et forhold med 17 år gamle Tracy (Mariel Hemingway). Isaacs bestevenn Yale Pollack (Michael Murphy) har en affære med journalisten Mary (Diane Keaton). Han elsker både kona Emily (Anne Byrne) og Mary, men bestemmer seg for å gjøre det slutt med Mary. Isaac og Mary blir sammen, men Mary og Yale fortsetter å treffe hverandre.

## Medvirkende
* Woody Allen som Isaac Mortimer Davis
* Diane Keaton som Mary Wilkie
* Michael Murphy som Yale Pollack
* Mariel Hemingway som Tracy
* Meryl Streep som Jill Davis
* Anne Byrne som Emily Pollack
* Michael O'Donoghue som Dennis
* Wallace Shawn som Jeremiah
* Karen Ludwig som Connie
* Charles Levin, Karen Allen og David Rasche som TV-skuespillere
* Mark Linn-Baker and Frances Conroy som teaterskuespillere

## Referanser


## Eksterne lenker
*
Goodnight Tonight

**«Goodnigt Tonight»** er en sang av Paul McCartney og hans gruppe Wings. Sangen ble først utgitt som enkeltstående singel i 1979.

Sangen ble gruppas svar på den nye diskotrenden i musikken. Sangen ble populær og ble en topp 5 hit i både England og USA. «Daytime Nightime Suffering» var b-siden på singelen.
Patrick Russel

**Patrick Russel** (født 22. desember 1946) er en tidligere fransk alpinist. På slutten av 1960-årene og begynnelsen av 1970-årene var han en av de dominerende slalåm- og storslalåmkjørerne i verdenscupen.

Russel kunne feire sine første verdenscuptriumfer med to seire i sesongen 1967/68, den første i slalåm i Kirkerudbakken i Bærum 25. februar 1968. Etter at Jean-Claude Killy la opp etter OL 1968 fremstod han som franskmennenens nye idol i slalåmbakken. I løpet av 3 år vant han 13 verdenscupseire, like mange ganger stod han på et lavere trinn på seierspallen. Sesongen 1969/70 var han like ved å gå helt til topps i den sammenlagte verdenscupen, men ble til slutt slått med tre poeng av østerrikeren Karl Schranz.

Han lyktes aldri hundre prosent i de internasjonale mesterskapene, men han fikk to sølvmedaljer i VM 1970 (slalåm og kombinasjonen). Tre uker før OL 1972 i Sapporo falt han stygt i verdenscuprennene i Berchtesgaden og brakk leggen.

Han kom tilbake i den franske landslagstroppen, men ble snart satt ut av laget til fordel for yngre krefter.

## Verdenscupseire

## Referanser


## Eksterne lenker
*
Keeper of the Seven Keys Part I

***Keeper of the Seven Keys Part I*** er det andre albumet til det tyske power metal-bandet Helloween. Albumet skulle egentlig bli gitt ut som en dobbel LP ifølge plateselskapet, men Helloween ønsket å dele det i to. Ett år senere ble oppfølgeren, *[[Keeper of the Seven Keys Part II]]*, gitt ut.

I ettertid regnes dette albumet som starten på power metal-sjangeren slik den nå fremstår.

## Sporliste
# «Initiation» (Hansen) (1:21)
# «I'm Alive» (Hansen) (3:23)
# «A Little Time» (Kiske) (3:59)
# «Twilight of the Gods» (Hansen) (4:29)
# «A Tale That Wasn't Right» (Weikath) (4:42)
# «Future World» (Hansen) (4:02)
# «Halloween» (Hansen) (13:18)
# «Follow the Sign» (Hansen/Weikath) (1:46)

## Besetning
*Michael Kiske – Vokal
*Markus Grosskopf – Bass
*Ingo Schwichtenberg – Trommer
*Michael Weikath – Gitar
*Kai Hansen – Gitar, coverkonsept
**Tommy Newton – Produsent
**Tommy Hansen – Co-produsent og mixing
**Edda & Uwe Karczewski – Coverdesign
**Limb – Coverkonsept for baksiden av albumet

## Eksterne lenker
*
Gianni Bugno

**Gianni Bugno** (født 1964) er en italiensk tidligere profesjonell sykkelrytter.

I 1988 vant han sin første av fire etappeseire i Tour de France. Han vant klassikeren Milano–Sanremo i 1990. Samme år vant han også sammenlagtseieren i Giro d'Italia og to etapper i Tour de France.  I 1991 vant han Clásica de San Sebastián og en Tour de France-etappe opp til L'Alpe d'Huez, og ble nummer to sammenlagt i Tour de France. Året etter ble han nummer tre sammenlagt. I 1994 vant han klassikeren Flandern rundt.

Bugnos største suksess var de to VM-gullene. I 1991 slo han nederlenderen Steven Rooks og spanjolen Miguel Indurain, og i 1992 slo han franskmann Laurent Jalabert og russeren Dimitri Konishev.

## Eksterne lenker
*
Flóahreppur

**Flóahreppur** er en kommune (sveitarfélag) i regionen Suðurland på Island. Den ble dannet 10. juni 2006 ved sammenslåing av kommunene Villingaholtshreppur, Gaulverjabæjarhreppur og Hraungerðishreppur. Kommunen grenser til Árborg i vest, Skeiða- og Gnúpverjahreppur og Hvítá i nord, Þjórsá i øst og Atlanterhavet i sør.

## Referanser


## Eksterne lenker
*
Mentiqa

**Mentiqa** er navnet på en dansk privat grunnskole for elever med særlige begavelsesmessige forutsetninger.

Den første skole som ble startet i Buddinge (Danmark), ble stiftet i 2004, mens den andre åpnet i 2006 i Odense. Det er planer om å opprette en tilsvarende skole i Århus med skolestart i august 2007.

Skolenes stifter Pernille Buch-Rømer ble i september 2006 sagt opp som skoleleder på skolen i Buddinge. Etter dette skiftet skolen i Buddinge navn til Atheneskolen.

## Se også
* Intelligens

## Eksterne lenker
* Mentiqas hjemmeside
* Mentiqa Odenses hjemmeside 
* ''Stifter af eliteskole fyret'' i Politiken
* Dansk skole for smarte barn i Aftenposten (26. februar 2004) «I Danmark starter en skole for spesielt begavede barn opp til høsten. Interessen er stor for det som blir landets første eliteskole, men ideen er også omstridt.»
* Også Norge trenger en skole for særlig intelligente barn Innlegg i Aftenposten av Martin Ystenes, professor ved NTNU i Trondheim (6. mai 2005)
* Jeg har sett Mentiqa! på Martin Ystenes hjemmeside (Mensa Nytt, januar 2005).
* Smarte Barn - Mensa Norge Gifted Children Programme samleside for artikler, bøker og lenker om høyt begavede barn (oktober 2012)
Symfoni nr. 20 (Mozart)

**Symfoni nr. 20 i D-dur**, KV 133, ble komponert av Wolfgang Amadeus Mozart i juli 1772 da han var seksten år gammel. Denne symfonien er én av mange han skrev mens han bodde i Salzburg, mellom sine to turer til Italia. Sammenlignet med andre symfonier han skrev i denne perioden, er tonesettingen her ekstravagant, med to trompeter i tillegg til de standardmessige oboer, horn og strykere. D-dun, som ofte forbeholdes triumferende eller pompøs musikk, passer godt for trompetene. Symfonien har fire satser:

# *[[Tempo#Italian tempo markings|Allegro]]*
# *[[Tempo#Italian tempo markings|Andante]]*
# *[[Menuett]]o; Trio*
# *[[Tempo#Italian_tempo_markings|Allegro]]*

Selv om Mozart ikke spesifikt krevde tempo allegro for den fjerde satsen, kan det trygt antas ut fra verket og den standardmessige symfoniske form for tidsepoken at Mozart mente satsen skulle spilles slik.

## Eksterne lenker
* 
*
Steve Nash

**Steven John «Steve» Nash** er en tidligere kanadisk basketballspiller. Han ble født i Sør-Afrika, men flyttet til Canada som ung. Nash spilte sist for Los Angeles Lakers, og utviklet seg til å bli en av de beste spillerne i NBA (National Basketball Association). Han spilte point guard, og sto dermed for playmaker-delen av spillet.

## NBA
Nash har blant andre priser vunnet kåringen av NBA Most Valuable Player to ganger, noe som beviser hans status i basketverden. Han blir også regnet som en av verdens beste straffeskyttere og 3-poengskyttere. Enkelte sesonger hadde Nash mer treff fra 3-poengslinjen enn 2-poengskudd.

## Utmerkelser

### Statistikker fra Nash' NBA-karriere

#### Tegnforklaring

#### Sesongen

#### Sluttspill

## Se også
* Liste over personer som har tent den olympiske ild

## Referanser


## Kilder
* 
* 

## Eksterne lenker
*
Short Sunderland

**Short S.25 Sunderland** var et britisk fire-motors sjøfly, utviklet for Royal Air Force av Short Brothers. Flyet var basert på sjøflyet Short S.23 Empire og prototypen fløy for første gang 16. oktober 1937. Navnet er tatt fra byen Sunderland i England.

## Sunderland i militær tjeneste

Flyet var et av de kraftigste og mest robuste sjøfly under andre verdenskrig, og det ble brukt i patruljetjeneste og anti-ubåtkrigføring i de fleste krigsområder. I Norge ble Short Sunderland benyttet av 330 skvadron.

Land som benyttet Sunderland:
* Storbritannia
* Australia 
* Canada 
* Frankrike 
* New Zealand
* Norge 
* Sør-Afrika

## Sunderland i sivil tjeneste

Etter krigen ble en rekke av Sunderland-flyene konvertert til sivile passasjerfly. Disse fikk betegnelsen Sandringham.

## Spesifikasjoner

## Eksterne lenker
* 
* Sunderland i norsk tjeneste
Louie Bickerton

**Louie Bickerton** (født i 1902, død 6. juni 1998) var en tennisspiller fra Australia.

Hun vant fire Grand Slam-turneringer, tre i double og en mixeddouble, alle i Australske mesterskapet. I single var hun i finalen i 1929 men tapt til Daphne Akhurst Cozens med 1-6, 7-5, 2-6.  Hun vant doubleturneringen i 1927, 1929 og 1931 og i 1935 vant hun mixeddouble sammen med Christian Boussus.

Bickerton var god venn til Daphne Akhurst Cozens og hun giftet seg med hennes enkemann Royston Stuckey Cozens etter at Daphne døde kun 29 år gammel.

## Grand Slam-titler
*  **[[Australian Open|Australske mesterskapet]]:**
** Double damer – 1927 (sammen med Meryl O'Hara Wood)
** Double damer – 1929 (sammen med Daphne Akhurst Cozens)
** Double damer – 1931 (sammen med Daphne Akhurst Cozens)
** Mixed double – 1935 (sammen med Christian Boussus)

## Eksterne lenker
* 
* http://strathfieldheritage.org/people/biographies/louie-bickerton/
A Million Penguins

**A Million Penguins** er et prosjekt av det britiske forlaget Penguin books for å produsere en roman etter samme prinsipp som Wikipedia bruker for å skrive en encyklopedi. Prosjektet startet 1. februar 2007 og er beregnet å vare i seks uker. Om det resulterer i en bok, er ikke sikkert. Penguin ønsker å prøve ut prinsippet i forhold til skjønnlitteratur for å se om det kan fungere.

## Eksterne lenker
* A Million Penguins
Åraksbø

**Åraksbø** er ei bygd som ligger på østsiden av Åraksfjorden i Sandnes sokn, 6 km sør for Ose og 15 km nord for tettstedet Bygland i Bygland kommune, Agder fylke. Åraksbø faller naturlig i tre deler: Bygda, Gardan og Kleivegrend. Gardan er nordbygda og følger Hovassåne fra Nordenåbrua til Haugetveit, som ligger fire kilometer langs vegen opp fra bygda. Kleivegrend hører til sørbygda og ligger på sørsida av juvet som Hovassåne har gravd ut. Fra bygda til Rosevall og Fossli, som er endepukt for postvegen, er det om lag 3 km. Folk fra Åraksbø kalles en «årakke» med lokal uttale. Altså en «årakk». I 2011 bodde det totalt 82 mennesker i Åraksbø og på Sandnes.

## Gründere
I Åraksbø har de lange tradisjoner for å ligge langt framme som gründere, da de var først ute i Setesdal med meieri (1896). Likevel må det kunne hevdes at det mest ambisiøse var Koparværket som kom i drift i 1845, men som bare noen få år senere ble nedlagt grunnet økonomisk vanstyre og manglende kunnskap om slik drift. Krafta fikk de fra Hovassåne fra Hovatn som har utløpet i Åraksbø. 

Her var også sag fra gammelt av. Denne var en særs god sag på grunn av den store vannføringen i elven. I 1922 ble det satt i sving kraftverk her. Dette var i drift til 1939. I 1935 ble kirken på Sandnes (Sandnes kirke) flyttet til Åraksbø på grunn av den store forskjellen i folketallet på de to stedene. På den gamle tomten etter Koparverket, «Kolbotn», ble nytt skolehus satt opp i 1926, dette var i drift til 1966, bygningen ble senere tatt i bruk som samfunnshus.

## Haugeburet
Mange gårder i Åraksbø har et loft i gårdstunet. Det eldste loftet kalles Haugeburet av folk i bygda, og er sannsynligvis landets nest eldste profane bygning. 

De enorme stokkene loftet er bygd av er ved hjelp av dendrokronologi datert til nøyaktig år 1219. Det vil si at de eldste stokkene var voksne trær da Harald Hårfagre samlet Norge.

## Et funn
I 1973 ble det gjort et unikt funn ved Topsæ, om lag halvannen mil inne på heia, øst for Åraksbø: En eldgammel stokkebåt som ble datert til om lag år 830. Dessverre har denne båten kommet på avveier.

## Referanser
Saab 91 Safir

**Saab 91 Safir**, også kjent som **Tp 91** og **Sk 50** er et svensk en-motors lavvinget treningsfly utviklet og produsert av Saab. Flyet fløy første gang 20. november 1945. Det ble brukt av en rekke flyvåpen, deriblant det norske Luftforsvaret.

## Spesifikasjoner
*Lengde:  8,0 m
*Vingespenn: 10,6 m
*Høyde: 2,2 m
*Vekt med last: 1&nbsp;215 kg.
*Toppfart: 275 km/t.
*Maks. høyde: 6&nbsp;250 m.
*Rekkevidde: 1&nbsp;000 km.
*Motor: Lycoming O-435A, 190 Hk.

## Militære brukere av Safir
*Etiopia 
*Finland 
*Japan 
*Norge 
*Sverige 
*Tunisia 
*Østerrike

## Eksterne lenker
* SAAB Safir på Norsk luftfartsmuseum
Joan Hartigan

**Joan Hartigan Bathurst** (født 6. juni 1912 i Sydney, død 31. august 2000) var en tennisspiller fra Australia. 

Hartigan vant singleturneringen for damer i Australian Open tre ganger. Hun nådde semifinalen i Grand Slam-turneringen Wimbledon i 1934 og 1935 som hun tapte for henholdsvis Helen Jacobs og Helen Wills Moody).

I 1934 vant hun sammen med Edgar «Gar» Moon mixed doubletittelen i Australske mesterskapet og hun var finalist i double for damer tre ganger, 1933, 1934 og 1940.

## Grand Slam-titler
*  **[[Australian Open|Australske mesterskapet]]:**
** Single damer – 1933 (hun beseiret Coral Buttsworth med 6-4 6-3 i finalen)
** Single damer – 1934 (hun beseiret Margaret Molesworth med 6-1 6-4 i finalen)
** Mixed double – 1934 (sammen med Edgar Moon)
** Single damer – 1936 (hun beseiret Nancye Wynne med 6-4 6-4 i finalen)

## Referanser


## Eksterne lenker
*
Redditch

**Redditch** er en by og et administrativt distrikt i nordøstlige Worcestershire i England. Lokalt er byen omtalt ved sitt tilnavn *The Ditch* («Grøften»). Byen ligger omtrent 24&nbsp;km sør for Birmingham og er lokalisert ved motorveien A441 som går mellom Birmingham og Cookhill. Den romerske veien Icknield Street går rett øst for byen. Distriktet hadde i henhold til folketellingen i 2011 en befolkning på 84 300 innbyggere. På 1800-tallet ble byen et internasjonalt industrisenter for framstilling av nåler og fiskekroker. Ved et tidspunkt ble rundt 90 prosent av alle nåler i verden produsert i byen og dens nabolag. På 1960-tallet ble byen en modell for moderne byplanlegging.

## Historie

Byen nevnes første gang i 1348 som *Red-Dych*, antagelig en referanse til den røde leiren ved elven Arrow. I middelalderen ble den et sentrum for produksjon av nåler, og senere har fiskekroker og annet fiskeutstyr vært viktige produkter. Nålproduksjonen er dokumentert på Forge Mill Needle Museum.

I 1964 fikk den status som *[[planlagt by|new town]]*, og befolkningstallet økte på noen år fra drøyt 30&nbsp;000 til over 75&nbsp;000. En betydelig andel av de som flyttet til de mange nye boligområdene som sprang opp kom fra Birmingham, og mange pendler dit for å arbeide. Den tradisjonelle nåleproduksjonen er erstattet av moderne industri. Blant produkter byen er kjent for å nyere tid er motorsykler og stålfjærer.

Redditch fungerer også som pendlerby for Birmingham. Bilforhandleren Halfords og det store ingeniørselskapet GKN har begge sine hovedkvarter i Redditch. Samuel Taylor Ltd, som framstiller kontakter av edelt metall, har fabrikk i byen. Som følge av nyutvikling av det store kjøpesenteret Kingfisher Shopping Centre i 2002, har Redditch gjennomgått en økonomisk og kulturell renessanse.

## Referanser


## Eksterne lenker
* 
* Offisielt nettsted for Redditch
* ''Redditch Standard'', lokalavis
* ''Redditch Advertiser'', lokalavis
* Redditch Local History Group, interessegruppe for lokalhistorie ved Forge Mill Museum
Hermanni Vuorinen

**Hermanni Vuorinen** (født 27. januar, 1985) er en finsk fotballspiller. Han spiller nå for finske FC Honka. Hermanni Vuorinen er 193 cm høy.

Han begynte sin fotballkarriere for FC Jazz. Som attenåring prøvde han seg for den tyske klubben Werder Bremen, men avbrøt fant seg ikke til rette. Sesongen 2005 Vuorinnen spilte for Honka og var med å redde dem fra å rykke ned fra den finske eliteserien (Veikkausliiga). Få trodde at FC Honka ville «overleve» i eliteserien, men i slutten av september 2005 var laget på toppen av tabellen. Vuorinen var da toppskårer med 16 mål på 18 kamper. 

29. august 2006 ble det annonsert at Fredrikstad Fotballklubb (FFK) hadde inngått en 3 årig kontrakt med Hermanni Vuorinen. Imidlertid returnerte han til finsk fotball i HJK Helsinki på utlån fra FFK. Deretter returnerte han til Honka.

## Meritter
* **[[NM i fotball for menn|Cupmester 2006]]**

## Karriere som spiller
(*Sist oppdatert [[23. desember]] [[2012]]*)

 Kun eliteseriekamper.

## Referanser


## Eksterne lenker
* 
* Fredrikstad Fotballklubb sin nettside
* Vuorinen på finske ligan
Jesus College (Oxford)

**Jesus College i Oxford**, eller dets fulle navn **Jesus College in the University of Oxford of Queen Elizabeth's Foundation**, er et av kollegiene ved Universitetet i Oxford i Storbritannia. Det er åttende rikeste kollegiene med reserver og donasjoner verd £79&nbsp;700&nbsp;391 (2003). Hovedinngangen er på vestsiden av Turl Street. Det er flankert av Ship Street i nord og Market Street i sør.

Jesus College har blitt kalt for «det første protestantiske kollegiet i Oxford» og ble grunnlagt av dronning Elisabeth I i 1571 for å utdanne geistlige. En viktig grunn for etableringen var Hugh Price (eller Aprice), en geistlig fra Brecon i Wales som ble gitt stillingen skattemester, *Diocesan Treasurer of St David's*, det samme året som fakultet mottok dets første charter. Kollegiet har siden formelt beholdt sin forbindelse til Wales fram til våre dager.

## Forbindelsen til Wales
Selv om kollegiet aksepterer studenter fra hele Storbritannia, og fra resten av verden, har Jesus College hatt en spesiell forbindelse til Wales og blir ofte referert til som «the Welsh college», det walisiske kollegiet. Universitetets professorat i keltisk er lagt til kollegiet og har også et spesialisert keltisk bibliotek i tillegg til kollegiets ordinære bibliotek. Flere betydelige manuskripter fra middelalderen blir oppbevart ved kollegiet, blant annet *[[Llyfr coch Hergest]]* eller *Hergests røde bok*.

Ettersom kollegiet på grunn av sin walisiske assosiasjon har studenter fra nettopp Wales en tendens til å søke seg dit, noe som igjen forsterker det walisiske inntrykket og kollegiet har den dag i dag en større andel walisiske studenter enn noe annet kollegiet i Storbritannia.

## Kjente tidligere studenter
* William Boyd &mdash; forfatter
* James Burke &mdash; vitenskapshistoriker
* Edward Davey &mdash; politiker
* Alfred George Edwards &mdash; første erkebiskop av den nå avviklede kirke i Wales
* Richard J. Evans &mdash; historiker
* John Richard Green &mdash; historiker
* W.J. Gruffydd &mdash; akademiker, forfatter og politiker 
* Harold Arthur Harris &mdash; klassisist
* Paul Jones &mdash; popsanger hos Manfred Mann
* T. E. Lawrence &mdash; «Lawrence av Arabia»
* Edward Lhuyd &mdash; botaniker, lingvist, og geograf
* William Lloyd &mdash; bishop
* Magnus Magnusson &mdash; fjernsynspersonlighet, journalist, historiker, oversetter og forfatter
* Norman Washington Manley &mdash; politiker på Jamaica
* Glyn Simon &mdash; erkebiskop av Wales
* Walter H. Stockmayer &mdash; kjemiker; pioner av vitenskapen om polymer
* Henry Vaughan &mdash; walisisk poet og lege
* William Vaughan &mdash; walisisk forfatter og koloninvestor
* Harold Wilson &mdash; tidligere britisk statsminister

### I skjønnlitteraturen
* Logan Mountstuart &mdash; i romanen *Any Human Heart* som handler om det en tidligere faktisk student og deretter forfatter, William Boyd

## Referanser


## Eksterne lenker
* 
* Virtuell tur i Jesus College 
* Prints of Jesus College
Brennivín

**Brennivín** (n.: *Brennevin*) eller **svartedauden** er en islandsk snaps og sies å være den nasjonale alkoholdrikken. Den fremstilles av potet og er smaksett av spisskummen, karve og kvann. Den blir ofte brukt til *[[þorramatur]]* (torremat), da spesielt til hai. 

## Referanser
Valbo-Ryr

**Valbo-Ryr**, sted i sydvestligste Dalsland nåværende Västra Götalands län.

Den 14. desember 1659 fant slaget ved Valbo-Ryr mellom norske og svenske styrker sted her.
Thule (band)

**Thule**, etablert som **Ultima Thule**, er et progrock-band fra Honningsvåg etablert i . Siden albumdebuten i 1987 har bandet gitt ut fem album. Alle bandets utgivelser har kommet i begrensede opplag, og flere av dem går for relativt høye priser på bruktmarkedet, til tross for at bandet er lite kjent utover prog-miljøet.

Musikalsk har bandet gått gjennom en viss utvikling, men progrock-røttene har alltid vært klare, og det samme har det noe dystre arktiske preget. Den til dels psykedeliske 1970-tallslyden på de første platene har imidlertid blitt erstattet av et lydbilde som på de siste platene er mer preget av goth. Musikken er også preget av inspirasjon fra såvel folkemusikk som jazz. På sin siste plate, *Liquid*, har de også gått bort fra å synge på dialekt og heller valgt engelskspråklige tekster.

## Diskografi
* *[[I lovens navn]]* (MC 1985, egen utgivelse, 100 eks., CD 2022, Norske albumklassikere)
* *[[Ultima Thule (album)|Ultima Thule]]* (LP 1987, Thule Records, 1000 eks., CD 1995, Arktisk Media, 500 eks.)
* *[[Natt (Thule-album)|Natt]]* (LP 1989, Colours, 2250 eks., CD 2004, Panorama Records, 1000 eks.)
* *[[Frostbrent]]* (CD 1993, Thule Records, 1000 eks., LP 1994, Colours, 500 eks.)
* *[[Graks (album)|Graks]]* (CD 1997, Thule Records, 2000 eks.)
* *[[Liquid (album)|Liquid]]* (CD 2005, Thule Records, 500 eks.)

I tillegg deltar Thule med «Blindvei» på samlealbumet *Revenge of the Orange*.

## Medlemmer
* Steve Riise Jensen – gitar og sang (1983–)
* Peer-Einar Pedersen – bass og sang (1983–)
* Jens Morten Søreide – sang (1983–85)
* Einar Jan Larsen – gitar (1983–85)
* Even Gaare – trommer (1983–85)
* Jens Haugan (Frommholz) – trommer (1986–87)
* Pål Valle – keyboard (1985–93)
* Hugo Barbala – trommer (1988–)

## Referanser


## Eksterne lenker
* Thule Records
Marjorie Cox Crawford

**Marjorie Cox Crawford** (født 1903, død 1983) var en australsk tennisspiller.

Crawford nådde finalen i Grand Slam-turneringen Australske mesterskapet i 1931, hun tapte til Coral McInnes Buttsworth med 1-6, 6-3, 6-4.

Året etter, i 1932, vant hun sammen med Coral McInnes Buttsworth doubletittelen i australske mesterskapet, hun hadde tidligere spilt i to doublefinaler; i 1926 sammen med Daphne Akhurst Cozens og i 1930 sammen med Sylvia Lance Harper.

Hun spilte i fem strake finaler i mixeddouble i Australske mesterskapet, 1929–33 sammen med sin mann Jack Crawford. De vant mixeddoubletittelen tre ganger; 1931, 1932 og 1933.

## Grand Slam-titler
*  **[[Australian Open|Australske mesterskapet]]:**
** Mixed double 1931 (sammen med Jack Crawford) 
** Double damer 1932 (sammen med Coral McInnes Buttsworth)
** Mixed double 1932 (sammen med Jack Crawford) 
** Mixed double 1933 (sammen med Jack Crawford) 

## Referanser


## Eksterne lenker
*
Bunnvannsforgiftning

**Bunnvannsforgiftning** eller **oksygensvikt** oppstår når bunnvann som pga. sin tyngde blir fanget i groper eller bak fjordterskler (ev. nede i næringsrike innsjøer som Østensjøvannet) blir liggende lenge og mottar nedfall av organiske partikler (rester av døde planter og dyr). Organisk materiale har oksygenunderskudd (oksygenet skilles ut under fotosyntesen) som fører til at forråtnelsen forbruker oksygen.

Innestengt bunnvann kan ikke erstatte dette forbruket med tilførsel fra luft eller oksygenrikt vann, og når det frie oksygenet er forbrukt, vil bakterier hente bundet oksygen fra sulfater og slippe ut giftig hydrogensulfid, ammoniakk og metan slik at bunnvannet blir giftig og lukter som råtne egg (dette skjer også med vann som er stengt inne i næringsrik bløtbunn, som da får en metallisk sort farge).

Hvis det råtne vannet deretter løftes opp ved at tyngre (saltere/kaldere) vann sildrer inn på dypet, vil giftigheten utløse en lokal økokatastrofe på grunna. Fisk flykter og bunndyr dør av ren forgiftning eller oksygenmangel. Slike hendelser kan legge produktive fjorder øde i flere år.

Ved innblanding med friskt vann nøytraliseres hydrogensulfid og oksygen innbyrdes til hvitt svovel og vann.

## Litteratur
*
Ariane 5

**Ariane 5** er en bærerakett utviklet av Den europeiske romfartsorganisasjon. 

Ariane 5-prosjektet ble påbegynt i 1987 som en fortsettelse av Ariane-programmet. Den første testoppskytingen i 1996 feilet, mens den neste i 1997 ble delvis vellykket. I 1999 ble første kommersielle Ariane 5-rakett skutt opp. 

Raketten er skreddersydd for å sende satellitter inn i geostasjonær overføringsbane (GTO), men den blir også brukt for oppskytning til MEO, LEO og solsynkrone baner. Den kan sende opp to fullvoksne satellitter og er 98,5 % pålitelig. Hovedkvarteret til ArianeSpace befinner seg i Paris, mens launchpad er i Kourou i Fransk Guyana. 

ENVISAT ble løftet opp i bane ved hjelp av en Ariane 5-bærerakett. 

Navnet Ariane kommer fra den greske gudinnen Ariadne. 

## Utgående raketter
*Ariane 5 G (Generic), 1996-2003 (16 oppskytninger)
*Ariane 5 G+, 2004 (tre oppskytninger)

## Operative raketter
*pr. 8. april 2008*
*Ariane 5 GS , 2005- (5*, en GS tilbake) 
*Ariane 5 ECA (Evolution Cryotechnique type A), 2002- (12*)
*Ariane 5 ES-ATV (Evolution Storable-Automated Transfer Vehicle), 2008-?? (1*)

## Fremtidige raketter
*Ariane 5 ECB (Evolution Cryotechnique type B)

## Eksterne lenker
* 
* forskning.no om Ariane 5 på veg til kometen Wirtanen
Per Østvold

**Per Østvold** (født 1949) er en norsk politiker og organisasjonsmann.

Fra 1970 studerte han juss i Oslo. I 1976 ble han ansatt i Linjegods og var aktiv i Linjegodsstreiken samme året. Han ble leder i Oslo Transportarbeiderforening i 1986 og ble valgt som forbundssekretær i Norsk Transportarbeiderforbund i 1991. Han overtok som leder i 1996 og satt som leder fram til juni 2009.  

Østvold har også vært leder i Nordisk Transportarbeiderføderasjon, medlem av arbeidsutvalget og styret i Europeisk Transportarbeiderføderasjon og i Internasjonal Transportarbeiderføderasjon. 

Han var medlem av Det norske Arbeiderparti fra 1967 til 1971. I 1972 ble han medlem av SUF(m-l), og fra 1974 til 1990 var han medlem i AKP(m-l). I 1991 ble ham medlem av Sosialistisk Venstreparti (SV), hvor han har hatt en rekke tillitsverv. Østvold har vært leder i Oslo SV.

Østvold har vært aktiv i den norske homobevegelsen siden 1970-årene da han var del av Det norske forbundet av 1948.

Han var styreleder i Manifest Analyse fram til 2012. 

Østvold ble i 2011 valgt som leder for det folkevalgte bydelsutvalget i Grunerløkka bydel i Oslo og satt i denne posisjonen til 2015.  

## Referanser


## Eksterne lenker
* 
* 
*
Posten Sverige

**Posten AB** var Sveriges ledende postoperatør, og ble startet i 1636 av Axel Oxenstierna under navnet Kungliga Postverket.

Posten ble i 1994 et aksjeselskap heleid av den svenske staten gjennom Näringsdepartementet. Posten hadde konsesjon fra Post- och telestyrelsen. Selskapet eiet norske Tollpost Globe. I april 2008 ble det bekjentgjort at Posten AB fusjonerte med Post Danmark AS til Postnord. Det nye selskapet fikk nærmere 40 milliarder svenske kroner i omsetning og snaut 50&nbsp;000 ansatte.

I 2015 ble virksomheten innlemmet i morselskapet PostNord og varemerket Posten opphørte.

## Referanser


## Eksterne lenker
* Posten
Johann Karl Ehrenfried Kegel

**Johann Karl Ehrenfried Kegel** (født 3. oktober 1784 i Mansfeld, Tyskland, død 25. juni 1863 i Odessa) var en tysk agronom og forskningsreisende. I perioden 1841&ndash;1847 reiste han igjennom Kamtsjatka.

## Referanser
Shiraz (andre betydninger)

**Shiraz** kan vise til:
* Shiraz (by) (persisk شیراز), en by i det sørvestlige Iran (Persia)
* Shiraz (vindrue), en vindrue, også kalt Syrah
Ryan Peake

**Ryan Anthony Peaker**, bedre kjent som **Ryan Peake**, (født 1. mars 1973 i Brooks, Alberta, Canada) er gitarist og pianist (i noen sanger) i det canadiske bandet Nickelback. Peaker spiller på Les Paul og Gibson gitarer. Han synger koret på sangene, ilag med Danial Adair (trommer).

## Referanser


## Eksterne lenker
* 
* 
*
Mike Kroeger

**Michael Douglas Henry Kroeger** (født 25. juni 1972 i Hanna, Alberta, Canada) er bassist i det canadiske bandet Nickelback. Han spiller som regel på en bassgitar som er spesialtilvirket for ham av instrumentmakeren Spector. Mike Kroeger er halvbror til bandets vokalist Chad Kroeger.

## Referanser


## Eksterne lenker
* 
* 
*
Ica

**Ica** er en by i Peru. Den ligger langs Icaelva sør i landet, og er hovedstad i Ica-regionen. Byen hadde 219&nbsp;856 innbyggere i 2005.

Byen blei grunnlagt av spanjolene 17. juni 1563. Området hadde imidlertid lenge vært befolka av en rekke andre folkegrupper, deriblant Paracaskulturen.

Byen ligger i et ørkenområde, og er et populært turistmål. Like ved ligger også den godt besøkte oasen Huacachina.

Brennevinet pisco kommer opprinnelig fra Ica.

## Se også
* Ica-steinene, rullesteiner dekorert med angivelig førkolumbianske tegninger av mennesker og dinosaurer

## Eksterne lenker
*
Daniel Adair

**Daniel Patrick Adair**, bedre kjent som *Daniel Adair* (født 19. februar 1975) er trommeslager i det canadiske bandet Nickelback. Han var tidligere trommeslager i bandet 3 Doors Down og tok over etter Ryan Vikedal i Nickelback i 2003. Hans første album med bandet var All The Right Reasons som ble gitt ut i 2005. Adair begynte å spille trommer da han var 13 år.
## Referanser


## Eksterne lenker
* 
* 
* 
*
Bjørn Willberg Andersen

**Bjørn Arne Willberg Andersen** (født 1959) er en norsk skuespiller hovedsakelig kjent fra scenen. Han er ansatt ved Den Nationale Scene.

Andersen gikk ut fra Statens Teaterhøgskole i 1988 og har siden vært ansatt ved Den Nationale Scene (fast fra 1989). Han har i tillegg medvirket i flere radiohørespill. I sine yngre dager var han tilknyttet et friteatermiljø i Bergen. 

Hans profesjonelle debut var i Ibsens *[[Samfundets støtter]]* (1988) ved Den Nationale Scene. Han har siden spilt i både drama, klassikere og musikaler. Han har hatt fremtredende roller i stykker som blant annet *I våre hjerter* (1990), *Bruredansen* (1991), *[[Peer Gynt]]* (1993), *Og aldri skal vi skiljast* (1994), *[[Vildanden]]* (1996), *Mirad* (1999), *Besøk* (2000), ''Seks personer søker en forfatter'' (2001), *Påske* (2001), *Jo,jo – bevares vel!!* (2002), *Kiss Me, Kate* (2002), *Sugar* (2004) *[[Don Ranudo]]* (2004), *[[Kameliadamen]]* (2004), *[[Funny Girl (musikal)|Funny Girl]]* (2005), *Draum om hausten* (2005), *[[Falne engler]]* (2006), *[[Sånne som oss]]* (2014), *[[Hellemyrsfolket]]* (2014) og *Vår ære/vår makt* (2016). Han har gjort seg spesielt bemerket i rollen som Varg Veum, som han har spilt både på scenen (*Falne engler*, 2006) og i flere radiohørespill (*I mørket er alle katter grå*, 1993; *Tornerose sov i hundre år*, 1996; *Bitre blomster*, 2003; *Bukken til havresekken*, 2005; *Dødens drabanter*, 2009). 

I 2017 debuterte han som dramatiker med musikkteater-forestillingen *[[Engler over Møhlenpris]]*, hvor han også selv spilte.

Andersen filmdebuterte i *[[Drømspel]]* (1994) og har siden medvirket i noen mindre biroller. Han har også hatt noen mindre biroller på TV.

I 1996 ble han tildelt Pernillestatuetten.

## Referanser


## Eksterne lenker
*
Vidar Lande (musiker)

**Vidar Lande** (født 1949) er en norsk folkemusiker fra Froland og Bygland i Agder fylke. 

Han ble cand.mag. med fagene gresk grunnfag, norsk mellomfag og religionshistorie mellomfag i 1975. I 1978 tok han graden Master of Art (MA) i filosofi ved Brock University, Ontario, Canada og i 1990 PhD i filosofi ved Université d'Ottawa / University of Ottawa i Ontario, Canada. Han er kjent som formidler av folkemusikk og har mottatt flere priser for dette.

Lande har vært førsteamanuensis i filosofi ved Universitetet i Oslo og Høgskolen i Telemark. I 2003 ble han utnevnt til professor i tradisjonskunst ved Høgskolen i Telemark, Rauland ved masterstudiet i tradisjonskunst (folkekunst-folkemusikk).

## Folkemusiker og folkemusikksamler
Lande har vært aktiv folkemusiker på hardingfele siden begynnelsen av 1960-tallet og har gitt ut flere musikkinnspillinger med lokal folkemusikk siden slutten av 1970-tallet. 

Landes praktiske folkemusikalske virksomhet er i hovedsak rettet mot rekonstruksjon av spillestiler i Setesdals- og Agder-området. Han har også lært seg store deler av tradisjonen fra Telemark. Seks solo CD-er er laget med dette formålet. Han har transkribert store deler av den instrumentale folkemusikken i Agder og Telemark. En del transkripsjoner er tilgjengelige i publikasjonene *Slåttar og spelemenn i Bygland* (Norsk folkemusikksamling, 1983), og Otto Furholts *Slåttar*, med  Kristiansand spelemannslag fra 2001.

I 2001 ble han tildelt Norsk folkemusikkfonds pris på 15&nbsp;000 kroner, og juryen ga følgende begrunnelse:

For dobbel-CD-en *Sordølen-slåtter og slåttestev fra Setesdal* delte Lande Spellemannprisen 2004 i klassen folkemusikk/gammaldans med sangeren Gunhild Tømmerås. Han har ellers arbeidet med musikkarven etter reisende i Agder.

Vidar Lande har utgitt flere publikasjoner om folkemusikalske og filosofiske emner (blant annet i eksistensfilosofi, religionsfilosofi, etikk og estetikk).

## Priser
* 2008 – Heidersmedlem i FolkOrg
* 2004 – Spellemannprisen 2004 i klassen folkemusikk/gammaldans med sangeren Gunhild Tømmerås
* 2001 – Norsk folkemusikkfonds pris
* 2025 – Nominert til Folkelarmprisen 2025 i klassen årets dokumentasjon – bok eller album for *Mellom aust og vest. Folkemusikk i Evje og Hornes*

## Diskografi
* 2004 *Sordølen - slåtter og slåttestev fra Setesdal*, Etnisk musikklubb
* 1996 *Norway: Fiddle Music From Agder*, Unesco collection

## Referanser
Curb

***Curb*** er debutalbumet til det canadiske rockebandet Nickelback. Albumet ble gitt ut i 1996 og etterfulgte EP-en *[[Hesher]]*. Sangen «Fly» ble gitt ut som singel fra albumet. 

## Sporliste
# «Little Friend» – 3:48
# «Pusher» – 4:00
# «Detangler» – 3:41
# «Curb» – 4:51
# «Where?» – 4:27
# «Falls Back On» – 2:57
# «Sea Grove» – 3:58
# «Fly» – 2:53
# «Just For» – 3:54
# «Left» – 4:03
# «Window Shopper» – 3:42
# «I Don't Have» – 4:07

## Referanser


## Kilder
* 

## Eksterne lenker
*
The State (album)

***The State*** er det andre albumet til det canadiske rockebandet Nickelback. Albumet ble gitt ut 7. mars 2000 med «Leader of Man» som singel. 

Siden bandets første album hadde Ryan Vikedal erstattet Brandom Kroeger som trommeslager. Etter utgivelsen ventet en ny tilværelse for bandet. Fra å være et ukjent band få visste om, spilte de nå foran store folkemasser. Albumet ble raskt populært og solgte over 500&nbsp;000 kopier på kort tid.

## Sporliste
# «Breathe» – 3:58
# «Cowboy Hat» – 3:56
# «Leader of Man» – 3:30
# «Old Enough» – 2:45
# «Worthy to Say» – 4:06
# «Diggin' This» – 3:01
# «Deep» – 2:48
# «One Last Run» – 3:30
# «Not Leavin' Yet»  – 3:45
# «Hold Out Your Hand» – 4:08

## Eksterne lenker
*
The Long Road

***The Long Road*** er det fjerde albumet til det canadiske rockebandet Nickelback. Albumet ble gitt ut 23. september 2003. 

Albumet solgte mindre enn forgjengeren *[[Silver Side Up]]*, men var likevel en storselger med over 3 millioner solgte eksemplarer i USA og totalt 5 millioner i hele verden. Dette var forøvrig siste album til trommeslager Ryan Vikedal som kort tid etter ble byttet ut med Daniel Adair.

## Sporliste
# «Flat on the Floor»  – 2:02
# «Do This Anymore» – 4:03
# «Someday» – 3:27
# «Believe it or Not» – 4:07
# «Feelin' Way Too Damn Good» – 4:16
# «Because of You» – 3:30
# «Figured You Out» – 3:48
# «Should've Listened» – 3:42
# «Throw Yourself Away» – 3:55
# «Another Hole in the Head» – 3:35
# «See You at the Show» – 4:04

## Eksterne lenker
*
All the Right Reasons

***All the Right Reasons*** er det femte albumet til det canadiske rockebandet Nickelback. Albumet ble gitt ut 4. oktober 2005. 

Abumet ble populært med en gang og solgte over 250 000 kopier i løpet av den første uken. Det er også det første albumet til Nickelback som toppet Billboard-listen. Under Billboard Music Awards i 2006 vant det tre priser i klassene Rock Album of the Year, Duo/Group of the Year og Hot 100 Artist Duo/Group of the Year. Det ble sluppet hele seks singler fra albumet: «Photograph», «Animals», «Savin' Me», «Far Away», «Rockstar» og «If Everyvone Cared». Totalt har albumet solgt nesten 5 millioner eksemplarer i USA og totalt 7 millioner i hele verden.

## Sporliste
# «Follow You Home» – 4:20
# «Fight for All the Wrong Reasons» – 3:44
# «Photograph» – 4:18
# «Animals» – 3:06
# «Savin' Me» – 3:39
# «Far Away» – 3:58
# «Next Contestant» – 3:34
# «Side of a Bullet» – 3:00
# «If Everyone Cared» – 3:38
# «Someone That You're With» – 4:01
# «Rockstar» – 4:15

## Eksterne lenker
*